PMIndiaData/PMIndiaSum huggingface dataset:
জম্মুদা প্রধান মন্ত্রী: শের-ই-কশ্মীর য়ুনিবর্সিতী ওফ এগ্রীকলচরেল সাইন্সেস & তেক্নোলোজীগী কনভোকেসন্দা শরুক য়াখ্রে; ইনফ্রাস্ত্রকচর প্রোজেক্তশিংগী উরেপ উয়ুং তমখ্রে

প্রধান মন্ত্রী শ্রী নরেন্দ্র মোদীনা ঙসি জম্মুদা শের-ই-কশ্মীর য়ুনিবর্সিতী ওফ এগ্রীকলচরেল সাইন্সেস & তেক্নোলোজীগী কনভোকেসন্দা শরুক য়াখ্রে। অতোপ্পা থৌরম অমদা মহাক্না পাকলদুয়েল পাৱর প্রোজেক্ত অমসুং জম্মু রিং রোদকী উরেপ উয়ুংসু তমখি। মহাক্না তারাকোতে মার্গ অমসুং শ্রী মাতা বৈস্নো দেবী শ্রাইন বোর্দকী মেতরিয়েল রোপৱে হৌদোকখি। কনভোকেসন্দা পীখিবা মহাক্কী ৱারোলদা, পুন্সিগী শক্লোন কয়াদা তেক্নোলোজীনা অহোংবা পুরক্লি অমদি ঐখোয়গী লৈবাক অসিগী নহাশিংনা দিবেলপমেন্তশিং অসিগা লোয়ননা চৎমিন্নরি হায়না প্রধান মন্ত্রীনা হায়খি। লৌউ-শিংউবগী লমদসু লৌমীশিংবু কান্নবা ফংহন্নবা তেক্নোলোজী শিজিন্নবগী খুত্থাংদা অনৌবা কলচর অমা দিবেলপ তৌবা মথৌ তাই হায়না মহাক্না হায়খি। কেন্দ্র সরকারগী পোলিসীশিং অমসুং ৱারেপশিংনা লৌমীশিংগী ইনকম হেঙ্গৎহন্নবা পান্দম থম্লি হায়না প্রধান মন্ত্রীনা হায়খি। হাইদ্রো পাৱর প্রোজেক্ত অমা শঙ্গাখিবা অমদি অতোপ্পা অমগীদমক উরেপ উয়ুং তম্লিবা ঙসি অসি অখন্নবা নুমীৎ অমনি হায়না পাকুলদুয়েল প্রোজেক্তকী উরেপ উয়ুং তম্লবা মতুংদা প্রধান মন্ত্রীনা ফোংদোকখি। লৈবাক অসিগী চাউখৎপা ৱাৎলিবা শরুক পুম্নমক চাউখৎহন্নবা “আইসোলেসন তু ইন্তিগ্রেসন”গী এপ্রোচ অমগা লোয়ননা কেন্দ্র সরকারনা থবক তৌরি হায়না মহাক্না ফোংদোকখি। তারাকোতে মার্গনা মাতা বৈস্নো দেবী শ্রাইন ফাওবদা চৎনবা অতোপ্পা লম্বী অমা পীরগনি মদুনা ভক্তশিংদা হেন্না খুদোং চাবা ফংহল্লগনি হায়না মহাক্না হায়খি। স্পিরিচুয়েল তুরিজম অসি জম্মু অমসুং কশ্মীর রাজ্যগীদমক ইনকম জেনরেসনগী য়াম্না মরুওইবা সোর্স অমনি হায়না মহাক্না হায়খি।
নেস্নেল গেম্স ২০২২ লোইশিনখবদা পি.এম.না শান্নরোইশিংগী মফমদা য়াইফ-পাউজেল পীরক্লি

প্রধান মন্ত্রী, শ্রী নরেন্দ্র মোদীনা নেস্নেল গেম্স ২০২২দা শরুক য়াখিবা শান্নরোই পুম্নমক্কী মফমদা য়াইফ-পাউজেল পীখ্রে, অমদি মেদল ফংখিবশিংবুসু থাগৎখ্রে‍। নেস্নেল গেম্স ২০২২ মায় পাক্না পাঙথোকখিববু পল্লদুনা, শান্ন-খোৎনবগী ইনফ্রাস্ত্রকচরশিং শান্নরোইশিংনা শিংথানখি, অমদি গেম্স অসি প্লাস্তিক ফত্ত-হৌদি রিসাইকল তৌবা, হন্থহনবা অমদি লু-নানবা হেনগৎহনবা য়াওনা সস্তেনেবিলিতীদা মীৎয়েঙ থমখিবগীদমক্তা নীংশিংনহৌরগনি হায়না প্রধান মন্ত্রীনা ফোঙদোকখি‍। গুজরাৎকী মীয়াম অমদি লৈঙাকপু মখোয়গী মীওক মীচানগীদমক প্রধান মন্ত্রীনা থাগৎখি‍। ত্বীত পরিং অমদা, প্রধান মন্ত্রীনা ফোঙদোকখি; “নেস্নেল গেম্স ২০২২ ঙরাং লোইশিনখ্রে‍। মসিদা শরুক য়াদুনা শান্নবগী মচৎকী ৱাখল্লোনবু মশক থোকহল্লিবা শান্নরোই খুদিংমকপু ঐনা ইকায়খুম্নজরি‍। গেম্স অসিদা মেদল ফংলকখিবশিংগী মফমদা নুংঙাইবা ফোঙদোকচরি‍। মখোয়গী মায় পাকপদা চাউথোকচবা ফাওই‍। শান্নরোইশিংগী মফমদা মখোয়গী তুংদা থেংনরক্কদবশিংগীদমক্তা ঐনা য়াইফ-পাউজেল পীজরি‍।” “হন্দক চহিগী নেস্নেল গেম্স অসি তোঙান তোঙানবা মরমশিংগীদমক্তা অখন্নবা ওইখি‍। শান্ন-খোৎনবগী মচাক মথুমশিং শান্নরোইশিংনা শিংথানখি‍। ত্রেদিস্নেল ওইবা মশান্নশিংদা পাক্তক্ননা শরুক য়াখিবা অদুবু পনবা য়াবশিংগী মরক্তা অমনি‍।” “২০২২গী নেস্নেল গেম্স অসি প্লাস্তিক ফত্ত-হৌদি রিসাইকল তৌবা, হন্থহনবা অমদি লু-নানবা হেনগৎহনবা য়াওনা সস্তেনেবিলিতীদা মীৎয়েঙ থমখিবগীদমক্তা নীংশিংনহৌরগনি‍। গুজরাৎকী মীয়াম অমদি লৈঙাকপু গেম্স মনুংদা মখোয়না উৎখিবা মীওক মীচানগীদমকসু ঐনা থাগৎচরি‍।”
য়ুরোপিয়ন হাই রিপ্রজেন্তেতিব/ভাইস প্রসিদেন্ত (ঐচ.আর.ভি.পি.) হিজ এক্সিলেন্সী জোসেপ বোরেল ফোন্তেল্সনা প্রধান মন্ত্রী শ্রী নরেন্দ্র মোদীগা উনখ্রে

হিজ এক্সিলেন্সী জোসেপ বোরেল ফোন্তেল্স, য়ুরোপিয়ন হাই রিপ্রজেন্তেতিব/ভাইস প্রসিদেন্ত (ঐচ.আর.ভি.পি.)না ঙসি প্রধান মন্ত্রী শ্রী নরেন্দ্র মোদীগা উনখ্রে। শ্রী বোরেল অসি রাইসিনা দাইলোগ ২০২০ শরুক য়ানবগীদমক জনুৱারী ১৬তগী ১৮ ফাওবা ভারত্তা লাক্লি। ঙরাং মহাক্না মফম অদুদা ভেলেদিক্তোরী এদ্রেস পীখি। ২০১৯গী দিসেম্বর ১দা ঐচ.আর.ভি.পি. ওইনা মহাক্না থবক পায়রবা মতুং য়ুরোপিয়ন য়ুনিয়নগী ৱাংমদা চৎপা মসিনা মহাক্কী অহানবা খোংচৎনি। প্রধান মন্ত্রীনা ঐচ.আর.ভি.পি. বোরেলবু তরাম্না ওকখি, ঐচ.আর.ভি.পি.গী থবক পায়রকপদা নুংঙাইবা ফোংদোকখি অমসুং মাইপাকপা তেন্যুর অমগীদমক য়াইফ পাউজেল পীখি। ঐচ.আর.ভি.পি.না রাইসিনা দাইলোগতা চাংনাইনা শরুক য়াবগীদমকসু প্রধান মন্ত্রীনা থাগৎপা ফোংদোকখি। প্রধান মন্ত্রীনা ফোংদোকখি মদুদি ভারত অমসুং য়ুরোপিয়ন য়ুনিয়ন অসি নেচরেল পার্তনরশিংনি অমদি ২০২০গী মার্চতা প্রদক্তিব ইন্দিয়া-য়ুরোপিয়ন য়ুনিয়ন সম্মিত অমদা মহাক্না মীৎয়েং থম্লি। প্রধান মন্ত্রীনা ক্লাইমেৎ চেঞ্জ অমদি ত্রেদ অমসুং ইকোনোমিক রিলেসনশিংগী লমদা চাং নাইনা য়ুরোপিয়ন য়ুনিয়নগা লোয়ননা এঙ্গেজমেন্ত চেৎশিলহন্নবা ভারতকী ৱারেপ অদু অমুক হন্না ফোংদোকখি। প্রধান মন্ত্রীনা মমাংদা য়ুরোপিয়ন কমিসন অমসুং য়ুরোপিয়ন কাউন্সিলগী লুচিংবশিংগা লোয়ননা উনদুনা ৱারী শানখিবশিং অদুসু নৌহৌনা নিংশিংখি। ঐচ.আর.ভি.পি. বোরেলনা ফোংদোকখি মদুদি য়ুরোপিয়ন য়ুনিয়নগী লিদরশিপনা মথংগী ইন্দিয়া-য়ুরোপিয়ন য়ুনিয়ন সম্মিত অঙনবা মতমদা ব্রুসেলদা পাংথোক্নবা মীৎয়েং থম্লি।
নেপালদা চৎত্রিঙৈগী মমাংদা প্রধান মন্ত্রীনা পীখিবা ৱারোল

নেপালগী খোংচৎতা চৎত্রিঙৈগী মমাংদা প্রধান মন্ত্রী শ্রী নরেন্দ্র মোদীনা পীখিবা ৱারোল মখাদা পীজরিঃ “ঐহাক ওগস্ত ৩০-৩১দা মরিশুবা বিমস্তেক সমিৎ য়াওননবা কাথমান্দুদা চৎকনি। সমিৎতা ঐনা শরুক য়াবা অসি, ভারতকী য়ুমলোন্নবশিংগী মফমদা মরু ওইনা খনবা লোইননা খা-নোংপোক এশিয়াদা য়ুমলোন্নবা লৈবাকশিংগা লোইননা ঐখোয়গী লেপ্তনা চেৎশিল্লক্লিবা মরি অদু উৎলি। সমিৎ অদুদা ঐনা, রিজনেল কোওপরেসন অসি অমুক্কা হেন্না চেৎশিলহন্নবা, ললোন-ইতিক্কী মরি হেনগৎহন্নবা অমসুং ইং তপ্লবা অমসুং চাউখৎলবা বে ওফ বেঙ্গল শেমগৎপদা ঐখোয়গী অপুনবা হোৎনবশিংদা খোংজেল য়াংহন্নবা, বিমস্তেক্কী লুচীংবা পুম্নমক্কা লোইননা ৱারী শাননবগী তাঞ্জা ফংলগনি। সমিৎ অসিগী থিমদি – ‘ইং-তপ্পা, চাউখৎপা অমসুং তুং কোইনা চৎকদবা বে ওফ বেঙ্গলগী মাইকৈদা’ হায়বা অসিনি। থিম অসিনা ঐখোয়গী শরুক য়ামিন্নরিবা অনীংবশিংবু মপুং ফাহনবা অমসুং শিংনবশিংবু মায়োক্নবদা ঐখোয়গী অপুনবা হোৎমিন্নরিবা অসিদা অচৌবা শক্তম অমা লৌরগনি। ঐনা থাজৈ মদুদি মরিশুবা বিমস্তেক সমিৎ অসিনা বিমস্তেক্কী মখাদা হৌজিক ফাওবদা ওইরিবা খোংজেল অসিবু হেন্না চেৎশিলহল্লগনি অমসুং ইং-তপ্পা অমসুং চাউখৎপা বে ওফ বেঙ্গলগী শেমগৎ-শাগৎপগী মশক-মওং লেপথোক্কনি। বিমস্তেক সমিৎকী মনুংদা ঐনা বাঙ্গলাদেশ, ভুতান, ম্যানমার, শ্রীলঙ্কা অমসুং থাইলেন্দগী লুচীংবশিংগা লোইননা ৱারী শাননবগী তাঞ্জা ফংলগনি। ঐনা নেপালগী প্রধান মন্ত্রী শ্রী কে.পি. শর্মা ওলীগা উন্নগদবা অদুগী মতাংদা লাংতক্নবা পোক্লি অমসুং মে, ২০১৮দা ঐগী অকোনবা নেপাল খোংচৎকী মতুংদা লৈবাক অনিগী ওইবা মরিশিংদা ওইরিবা খোংজেল য়েংশিনবগী থবকসু চৎথরি। প্রধান মন্ত্রী ওলী অমসুং ঐনা, পশুপতিনাথ মন্দিরগী ইংখোলদা নেপাল-ভারত মৈত্রী ধর্মশালা শঙ্গাবগী ইকাই খুম্নবা ফংলগনি।”
তোঙান তোঙানবা কুমহৈনা লাকপদা প্রধান মন্ত্রীনা লৈবাক মীয়ামদা য়াইফ-পাউজেল পীখ্রে

তোঙান তোঙানবা কুমহৈনা লাকপদা প্রধান মন্ত্রী শ্রী নরেন্দ্র মোদীনা লৈবাক মীয়ামদা য়াইফ-পাউজেল পীখ্রে। প্রধান মন্ত্রীনা হায়খি, “লৈবাক মীয়াম পুম্নমকপু নব সংৱৎসরগী য়াইফ-পাউজেল পীজরি। অনৌবা চহী অসিনা মীপুম খুদিংমক্কী পুন্সিদা নুংঙাই-য়াইফবা, ইং-তপ্পা, চাউখৎপা অমদি হকচাং ফবা পুরকপা ওইরসনু। ঐখোয়গী লৈবাক অসি চাউখৎপগী লম্বীদা খুমাং চাউশিন্না চংশিনবা ওইরসনু। পুম্নমক্কী মফমদা উগাদীগী য়াইফ-পাউজেল পীজরি! মসিগী য়াইফরবা থৌরম অসিদা ময়াম পুম্নমক্না নীংজরিবা অদু মপুং ফাবা ওইরসনু হায়না ঐহাক্না থৌনীজরি। মীপুম খুদিংমক্কী পুন্সিদা নুংঙাই-য়াইফবা অমসুং হকচাং ফবা ওইরসনু। সজিবু নোংমা পানবা চৈরাওবনা লাকপদা মনিপুরগী প্রজা মীয়ামদা য়াইফ-পাউজেল পীজরি। মসিগী অখন্নবা কুমহৈ অসিনা ঐখোয়গী খুন্নাইদা নুংঙাই-য়াইফবা অমসুং অমত্তা ওইবগী ৱাখল্লোন অদু মখা তানা পুরকপা ওইরসনু। নবরেহগী য়াইফ-পাউজেল পীজরি! থোইদোক হেন্দোকপা নুংঙাই য়াইফবা চহী অমগীদমক থৌনীজরি। লাক্কদৌরিবা মতমশিং অসিদা মীপুম খুদিংমক্না নীংজরিবশিং অদু থুংবা ওইরসনু। কশ্মীরগী পন্দিৎশিংগী চৎনবী-নাৎ অসি তশেংনা অখন্নবা অমনি। কাংলুপ অসি হান্নগী ফিভমদা হঞ্জিল্লক্নবগী অচেৎপা থৌনা অদু পীনবীবা ওইরসনু।”
ম্যানমারদা প্রধানমন্ত্রীগী স্তেত ভিজিত মনুংদা খুৎয়েক পিনখিবা এমওয়ুশিং/এগ্রিমেন্তশিংগী পরিং

১. গোবর্নমেন্ত ওফ দি রিপব্লিক ওফ ইন্দিয়া অমসুং গোবর্নমেন্ত ওফ দি রিপব্লিক ওফ দি য়ুনিয়ন ওফ ম্যানমারগী মরক্তা মেরিতাইম সেক্যুরিতী কোওপরেসনদা মেমোরেন্দম ওফ অন্দর্সতেন্দিং ব্রিগেদিয়ার জেনরেল সান ৱিন, পর্মনেন্ত সেক্রেতরি ওফ মিনিস্ত্রি ওফ দিফেন্স বিক্রম মিস্রি, ম্যানমারদা ভারতকী রাষ্ট্রদুত ২. গোবর্নমেন্ত ওফ দি রিপব্লিক ওফ ইন্দিয়া অমসুং গোবর্নমেন্ত ওফ দি রিপব্লিক ওফ দি য়ুনিয়ন ওফ ম্যানমারগী মরক্তা চহি ২০১৭-২০২০ গীদমক কলচরেল একচেঞ্জ প্রোগ্রাম দু তুন ওহন, পর্মনেন্ত সেক্রেতরি, মিনিস্ত্রি ওফ রিলিজিয়স এফিয়ার্স এণ্ড কলচর বিক্রম মিস্রি, ম্যানমারদা ভারতকী রাষ্ট্রদুত ৩. নুপীগী পোলিস ত্রেনিং সেন্তর য়েমেথিন, ম্যানমারগী অপগ্রেসনগী কোওপরেসন হেঙ্গৎহন্নবদা গোবর্নমেন্ত ওফ দি রিপব্লিক ওফ দি য়ুনিয়ন ওফ ম্যানমার অমসুং গোবর্নমেন্ত ওফ দি রিপব্লিক ওফ ইন্দিয়াগী মরক্তা মেমোরেন্দম ওফ অন্দর্সতেন্দিং বিক্রম মিস্রি, ম্যানমারদা ভারতকী রাষ্ট্রদুত ৪. ইন্দিয়ান নেভী অমসুং ম্যানমার নেভীগী মরক্তা হ্বাইত সিপ্পিং ইনফোর্মেসনসেয়ার তৌবগী মেমোরেন্দম ওফ অন্দর্সতেন্দিং রিয়ার এদমিরেল মোই ওং, চিফ ওফ স্তাফ (ম্যানমার নেভী) বিক্রম মিস্রি, ম্যানমারদা ভারতকী রাষ্ট্রদুত ৫. কোস্তেল সর্বিলেন্স সিস্তেম ফংহন্নবগীদমক গোবর্নমেন্ত ওফ দি রিপব্লিক ওফ ইন্দিয়া অমসুং গোবর্নমেন্ত ওফ দি রিপব্লিক ওফ দি য়ুনিয়ন ওফ ম্যানমারগী মরক্তা তেক্নিকেল এগ্রিমেন্ত রিয়ার এদমিরেল মোই ওং, চিফ ওফ স্তাফ (ম্যানমার নেভী) বিক্রম মিস্রি, ম্যানমারদা ভারতকী রাষ্ট্রদুত ৬. রিপব্লিক ওফ ইন্দিয়াগী সেন্ত্রেল দ্রগস স্তেন্দর্দ কন্ত্রোল ওর্গনাইজেসন (সিদিএসসিও) মিনিস্ত্রী ওফ হেল্থ এণ্ড ফেমিলী ৱেলফেয়ার অমসুং ফুদ এণ্ড দ্রগস (এফদিএ), মিনিস্ত্রী ওফ হেল্থ এণ্ড স্পোর্তস ওফ ম্যানমারগী মরক্তা কোওপরেসন ইন মেদিকেল প্রদক্তস রেগুলেসনদা মেমোরেন্দম ওফ অন্দর্সতেন্দিং দা. থান তুত, দাইরেক্তর জেনরেল, মিনিস্ত্রী ওফ হেল্থ এণ্ড স্পোর্তস, গিওএম বিক্রম মিস্রি, ম্যানমারদা ভারতকী রাষ্ট্রদুত ৭. রিপব্লিক ওফ ইন্দিয়াগী মিনিস্ত্রী ওফ হেল্থ অমসুং ফেমিলী ৱেলফেয়ার অমসুং রিপব্লিক ওফ য়ুনিয়ন ওফ ম্যানমারগী মরক্তা হেল্থ অমসুং মিদিসিনগী লমদা মেমোরেন্দম ওফ অন্দর্সতেন্দিং দা. থান তুত, দাইরেক্তর জেনরেল, মিনিস্ত্রী ওফ হেল্থ এণ্ড স্পোর্তস, গিওএম বিক্রম মিস্রি, ম্যানমারদা ভারতকী রাষ্ট্রদুত ৮. এমআইআইতিগী ইস্তাব্লিসমেন্ততা এমওয়ুগী এক্সতেন্সনগীদমক লেতর একচেঞ্জ তৌবা দা. থেন ৱিন, দাইরেক্তর জেনরেল, দিপার্তমেন্ত ওফ হাইয়র ইদুকেসন বিক্রম মিস্রি, ম্যানমারদা ভারতকী রাষ্ট্রদুত ৯. আইতি-স্কিলগী ইনহেন্সমেন্তকীদমক ইন্দিয়া-ম্যানমার সেন্তরগী ইস্তাব্লিসমেন্ত তৌবদা এমওয়ুগী এক্সতেন্সনগীদমক লেতর একচেঞ্জ তৌবা য়ু ৱিন খায়িং মোই, দাইরেক্তর জেনরেল, দিপার্তমেন্ত ওফ রিসার্সা এণ্ড ইনোভেসন বিক্রম মিস্রি, ম্যানমারদা ভারতকী রাষ্ট্রদুত ১০. ইলেক্সন কমিসন ওফ ইন্দিয়া অমসুং দি ইলেক্সন কমিসন ওফ ম্যানমারগী মরক্তা ইলেক্সনশিংগী লমদা মেমোরেন্দম ওফ অন্দর্সতেন্দিং য়ু তিন তুন, সেক্রেতরি ওফ য়ুনিয়ন ইলেক্সন কমিসন ওফ ম্যানমার বিক্রম মিস্রি, ম্যানমারদা ভারতকী রাষ্ট্রদুত ১১. ম্যানমার প্রেস কাউন্সিল অমসুং প্রেস কাউন্সিল ওফ ইন্দিয়াগী মরক্তা কোওপরেসনদা মেমোরেন্দম ওফ অন্দর্সতেন্দিং য়ু ওং লা তুন, ভাইস-চিয়ারমেন (১) মিষ্টর জজস্তিস চন্দ্রমোলি কুমার প্রসাদ, চিয়ারমেন, প্রেস কাউন্সিল ওফ ইন্দিয়া
পি.এম.না আশাধী একাদসীনা লাকপদা মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা আশাধী একাদসীনা লাকপদা য়াইফ পাউজেল পীখ্রে। শ্রী মোদীনা মহাক্না ৱারকরীগী চৎনবী অমসুং পন্ধরপুরগী দিভিনিতীগী মরমদা ৱা ঙাংখিবা মমাংগী মন কী বাত্তগী স্নিপ্পেৎসু শিয়র তৌখি। প্রধান মন্ত্রীনা ত্বিত তৌখি; “আশাধী একাদসীগী শেংলবা থৌরমনা লাকপদা য়াইফ-পাউজেল পীজরি। ভগৱান বিত্থালনা ঐখোয়দা থৌজালশিং পীনবীবা ওইরসনু অমসুং ঐখোয়গী খুন্নাইদা হরাও-তয়ামগী ৱাখল্লোন হেনগৎহনবা ওইরসনু। ঐখোয়না ৱারকরীগী চৎনবী অমসুং পন্ধরপুরগী দিভিনিতীগী মরমদা ৱারী শাখিবগী মমাংগী #MannKiBaatকী স্নিপ্পেৎসু শিয়র তৌজরি।” প্রধান মন্ত্রীনা দেহুদা মহাক্না চয়োল খরগী মমাংদা সন্ত তুকারামজীদা কত্থোকখিবা মন্দির অমা শঙ্গাবদা মহাক্না থমখিবা ৱারোলগী ভিদিও অমসু শিবর তৌখি। মহাক্না ত্বিত তৌখি: “চয়োল খরগী মাংদা ঐহাক্না সন্ত তুকারামজীদা কত্থোকখিবা মন্দির অমা শঙ্গানবা দেহুদা চৎখি। ঐহাক্না ৱারোল পীখিবদা মহাক্না তাকপী-তম্বীরম্বশিং অদু হাইলাইৎ তৌখি অমসুং অথোইবা ৱারকরী মুনিশিং অমসুং ঋসিশিংদগী ঐখোয়না করি তমশিনবা য়াবগে হায়বগী মতাংদা ৱা ঙাংখি।” মখা তারদুনা প্রধান মন্ত্রীনা মমাং চহিগী নবেম্বরদা মহাক্না ৱারকরী চৎনবীগী মরমদা পীখিবা ৱারোল অদু শিয়র তৌখি। প্রধান মন্ত্রীনা ত্বিত তৌখি; “মমাং চহিগী নবেম্বরদা ঐহাক্না পন্ধরপুরদা স্পিরিচুএল তুরিজম শাহৌ পীগদবা মরু ওইবা প্রোজেক্তশিংগী উরেপ-উয়ুং তম্বগী খুদোংচাবা ফংজখি। মসি ভারতকী নহারোলশিংগী মরক্তা ৱারকরী চৎনবী খঙবা হেনগৎহন্নবা ঐখোয়গী খোঙথাংশিংগী শরুক অমনি।”
সি.বি.এস.ই.গী ক্লাস তুয়েল্বকী বোর্দ একজাম পাংথোক্লরোই

প্রধান মন্ত্রীনা সি.বি.এস.ই.গী ক্লাস তুয়েল্ব বোর্দ একজামগী মতাংদা পাংথোকখিবা রিভিউ মীতিং অমদা সভাপতি ওইখ্রে। ওফিসিএলশিংনা য়াম্না কুপ্না খন্ন-নৈনবা পাংথোকখিবা অমসুং রাজ্য সরকারগী য়াওনা স্তেকহোল্দর পুম্বগী অপাম্বশিংগী মরীক চুম্বা প্রজেন্তেসন পীখি। কোবিদনা ওইহল্লিবা তং তাদবা ফিভম অমদি স্তেকহোল্দর কয়ানা পীরকপা ৱারোলগী মতুং ইন্না হন্দক্কী চহি অসি ক্লাস তুয়েল্বকী বোর্দ একজাম পাংথোক্তবদা লেপ্লে। লোয়ননা সি.বি.এস.ই.না ক্লাস তুয়েল্বকী ফল অসি মতম চানা নিংথিনা শেমদোক্লবা ক্রাইতেরিয়াদা পীরগনি হায়না লেপ্লে। প্রধান মন্ত্রীনা হায়খি মদুদি ক্লাস ১২কী সি.বি.এস.ই.গী একজাম অসি মহৈরোয়শিংগী য়েংলগা ফিরেপ লৌবনি। মহাক্না হায়খি মদুদি কোবিদ-১৯না একাদেমীক কেলেন্দরদা য়াম্না শোকহল্লি অমদি বোর্দ একজামগী থেংনরিবা অৱাবা অসিদা মহৈরোয়, মমা-মপা অমসুং ওজাশিংদা নুংনাংবা ফাওরিবা অসি অথুবা মতমদা কোকহনগদবনি। প্রধান মন্ত্রীনা হায়খি মদুদি হৌজিক ওইরিবা কোবিদকী ফিভম অসি লৈবাক অসিগী ওইনা য়াম্না চাওবা অৱাবা অমনি। লৈবাক অসিদা কোবিদকী মশীং অসি খর হন্থরকলবসু রাজ্য খরদা মাইক্রো কন্তেনমেন্তগী খুত্থাংদা মায় পাক্না লাকশিল্লি, রাজ্য খরদনা হৌজিকসু লোকদাউন্দ তৌবা তারি। ফিভম অসিদা মহৈরোয়, মমা-মপা অমসুং ওজাশিংনা মহৈরোয়শিংগী হকশেলগীদমক থৱায় ৱারি। প্রধান মন্ত্রীনা হায় মদুদি অসুক লুরবা তানফম অসিদা মহৈরোয়শিংদা একজাম থাননবা নম্ফু-শাফু তৌরোইদবনি। প্রধান মন্ত্রীনা মরুওইবা পীদুনা হায়খি মদুদি মহৈরোয়শিংনা মশা-মউ ফনা লৈবা অমসুং তেক্ত-কাইদনা লৈহনবা অসিনা খ্বায়দগী হেন্না মরুওইবনি অমদি হিরম অসিদা করিগুম্বা অমত্তদা য়াশিন্নবা লৈরোই। মহাক্না হায়খি মদুদি অসিগুম্বা ঙসি ওইরিবা তাঞ্জা অসিদা ঐখোয়গী নহারোলশিং অসিবু একজাম অসিনা মরম ওইদুনা অৱাফমদা তাহল্লোইদবনি। প্রধান মন্ত্রীনা হায়খি মদুদি থৌবুশিংনা মহৈরোয়শিংগীদমক ইথিল উৎপা মথৌ তাই। প্রধান মন্ত্রীনা ওফিসিএলশিংদা ফলশিং অসি মতম চানা নিংথিনা শেমদোক্লবা ক্রাইতেরিয়াদা শোইদনা পীনবা খঙহনখি। য়াম্না কুপ্না খন্ন-নৈনরবা মতুংদা প্রধান মন্ত্রীনা থাগৎপা ফোংদোকখি মদুদি ভারতকী কাচিন কোয়া কয়া অমগী থৌবুশিংগা খন্নরবা মতুংদা মহৈরোয়শিংগীদমক য়াইফনবা ফিরেপ অমা লৌরে। হিরম অসিগী মতাংদা ৱারোলশিং পীবিরকপগীদমক মহাক্না রাজ্যশিংদা থাগৎপা ফোংদোকখি। হায়রিবা অসিদা ফিরেপ অমসু লৌখি মদুদি মমাংগী চহিগুম্না, একজাম পীবা পাম্বা মহৈরোয় খরগীদমক, মতাং চাবা অমা য়েংদুনা অসিগুম্বা খুদোংচাবা অসি মখোয়দা সি.বি.এস.ই.না পীগনি। ইকাই খুম্নজরিবা প্রধান মন্ত্রীনা ২১/০৫/২১দা মন্ত্রীশিং অমসুং ওফিসিএলশিংনা শরুক য়াবা অৱাংবা থাক্কী মীফম অমা হান্ননা পাংথোকখ্রে। মসিগী মতুংদা ২৩.০৫.২০২১দা য়ুনিয়ন দিফেন্স মিনিস্তরগী চেয়রমেনশীপ মখাদা রাজ্যশিংগী এজুকেসন মন্ত্রীশিংনা শরুক য়াবা মীফম অমা পাংথোকখ্রে। সি.বি.এস.ই. একজামিনেসন পাংথোক্নবা পাম্বৈ কয়া অমা মীফম অসিদা খন্নখি অমসুং রাজ্য অমসুং য়ু.তি.শিংদগী ৱারোল কয়া অমা ফংখি। ঙসিগী মীফম অসিদা হোম, দিফেন্স, ফাইনান্স, কম্মর্স, ইনফোর্মেসন অমসুং ব্রোদকাস্তিং, পেত্রোলিয়মগী কেন্দ্রগী মন্ত্রীশিং অমসুং ৱুমেন অমসুং চাইল দিবলপমেন্ত মিনিস্ত্রীশিং অমসুং পি.এম.গী প্রিন্সিপাল সেক্রেতরী, কেবিনেৎ সেক্রেতরী অমসুং স্কুল এজুকেসন অমসুং হায়র এজুকেসন দিপার্তমেন্ত অমসুং অতৈ ওফিসিএলশিংনা মীফম অসিদা শরুক য়াখি।
পি.এম.না জর্মনীগী ফেদরেল চান্সেলর, হিস এক্সেলেন্সী ওলাফ স্কোলজগা ফোনদা ৱারি শানখ্রে

প্রধান মন্ত্রী, শ্রীনরেন্দ্র মোদীনা ঙসি জর্মনীগী ফেদরেল চান্সেলর, হিস এক্সেলেন্সী ওলাফ স্কোলজকা ফোনদা ৱারি শাখি। প্রধান মন্ত্রীনা ঐচ.ই. স্কোলজদা মহাকপু চান্সেলর ওইনা খনখিবগীদমক্তা নুংঙাইবা ফোংদোকখ্রে। মহাক্না হান্নগী চান্সেলর ঐচ.ই. এঞ্জেলা মরকেলবু ইন্দিয়া-জর্মনী স্ত্রেতেজিক পার্তনরশিপু চেৎশিনহনবদা লৌখিবা চাউরবা থৌদাং অদুগীদমক্তা মআক্কী মাইকৈদগী থাগৎপা ফোংদোকখি, অমসুং ঐচ.ই. স্কোলজগী লুচিং মখাদা অসিগুম্বা অফবা খোংথাং অসিবু মখাতানা চত্থখিগনি হায়না আশা তৌরি। লুচিংবা অনি অসিনা য়ানখি মদুদি অনৌবা জর্মনগী গোবর্মেন্তনা লাউথোককিবা গোবর্নেন্স প্রাবোরিতীশিং অমসুং ভারত মশামক্কী ইকোনোমিক ভিজনগা য়াম্না মান্নবা লৈখি। মখোয়না ইনভেস্তমেন্ত অমসুং ত্রেদ লিঙ্কশিং প্রোমোত তৌনবগীসু বাওনা হৌজিক চত্থরিবা কোওপরেশন ইনিসিয়েতিবশিংগী পোতেন্সিয়েল অদু য়েংশিনখি। মখোয়না মখাতানা তোঙান-তোঙানবা হিরমা কায়াদা কো্পরেশন পীনবা অমসুং অনৌবা হিরম কয়া অমদা এক্সচেঞ্জ তৌনবগী পোতেন্সিয়েল অদুগী মতাংদা য়ানখি। মরু ওইনা লৈবাক অনিমক্না মখোয়গী ক্লাইমেত কমিৎমেন্তশিং অদু ফংবা ঙম্নবা ক্লাইমেত এক্সন অমসুং গ্রীন ইনর্জীগী লমশিং অসিদা অনৌবা কোওপরেশন ইনিসিয়েতিবশিং হৌদোক্নবগী অপাম্বা অদু ফোংদোক্নরকখি। প্রধান মন্ত্রীনা ঐচ.ই. স্কোলজ অমসুং জর্মন মীয়ামদা অনৌবা চহিগীদমক্তা মহাক্কী য়াইফ পাউজেল পীখি, অমসুং বাইলেতরেল ইন্তর্নেস্নেল গোবর্নমেন্তেল কন্সলতেশনশিংগী মথংগী মীফমগিদমক্তা মহাকপু য়াম্না থুনা উনরগনি হায়না আশা তৌরি।
মহারাস্ত্রদা বসকী খুদোংথিবা থৌদোক অমদা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

মহারাস্ত্রগী পালঘর জিলাদা থোকখিবা বসকী খুদোংথিবা থৌদোক অমদা লৈখিদ্রবশিংগী মফমদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “মহারাস্ত্রগী পালঘরদা থোকখিবা বসকী খুদোংথিবা থৌদোক অদু লাইবক থিবা থৌদোক্নি। লৈখিদ্রবশিংগী অৱাবদা ঐহাক্না শরুক য়াজরি অমদি শোক্লবশিং অদুগীদমক থৌনীজরি। অৱাবা নংলবা ইমুংশিংদা মহারাস্ত্রা সরকারনা পীবা য়াবা তেংবাং পুম্নমক পীগনি।”
প্রধান মন্ত্রীনা আগ্রাদা হেন্না ফবা অমদি হেন্না থাজনিঙাই ওইবা ৱাতর সপ্লাই ফংহন্নবা গঙ্গাজল প্রোজেক্ত হৌদোকখ্রে

আগ্রাদা চাওখৎ থৌরাংদা অচৌবা শাফু অমা পীবা অমসুং তুরিজম ইনফ্রা স্ত্রকচর হেঙ্গৎহন্দুনা আগ্রা সহর অমসুং মনাক নকপা লমদমশিংগীদমক লুপা কোতি ২৯০০গী মমল ওইবা দিবেলপমেন্ত প্রোজেক্তশিংগী সেরিজ অমা প্রধান মন্ত্রী শ্রী নরেন্দ্র মোদীনা হৌদোকখ্রে। প্রধান মন্ত্রীনা লুপা কোতি ২৮৮০ য়ংনা শাখিবা গঙ্গাজল প্রোজেক্ত জাতিদা খুৎশিন্নখ্রে, মদুনা আগ্রাদা হেন্না ফবা অমদি হেন্না থাজনিঙাই ওইবা ৱাতর সপ্লাই ফংহল্লগনি। গঙ্গাজল প্রোজেক্তনা আগ্রদা গঙ্গাগী ঈশিং কৌসেক ১৪০ পুরক্নবা পান্দম থম্লি। প্রধান মন্ত্রীনা আগ্রা স্মার্ত সিতীগীদমকল ইন্তিগ্রেতেদ কমান্দ এন্দ কন্ত্রোল সেন্তরগী উরেপ উয়ুং তমখি। প্রোজেক্ত অসিদা সেফতী অমসুং সেক্যুরিতীগী প্রপোজকীদমক মোনিতরিং অমদি সর্ভিলেন্সকীদমক আগ্রা সহর পুম্বদা সি.সি.তি.ভি.শিং খিনগনি। মসিনা অপুনবা শেনফম লুপা কোতি ২৮৫দা আগ্রাবু মোদর্ন ৱার্ল্দ ক্লাস স্মার্ত সিতী অমগুম দিবেলপ তৌবদা মতেং ওইরগনি। ঙসি আগ্রাগী কোথি মীনা বজারদা পাংথোকপা রেলি অমদা ৱা ঙাংলদুনা প্রধান মন্ত্রীনা হায়খি, “গঙ্গাজল প্রোজেক্তকুম্বা প্রোজেক্তশিংগা লোয়ননা, অমসুং সি.সি.তি.ভি. কেমেরাশিংগী খুদোংচাবশিংগা লোয়ননা আগ্রাবু স্মার্ত সিতী অমা শেম্বগী মায়কৈদা ঐখোয়না খোং থাংজিল্লি।” মসিগী খুদোংচাবশিং অসিনা লমকোইবশিংগী পুক্নিংশু চিংশিল্লগনি হায়না প্রধান মন্ত্রীনা মখা তাখি। আয়ুশ্মান ভারত য়োজনাগী মখাদা প্রধান মন্ত্রীনা আগ্রাদা লৈরিবা এস.এন. মেদিকেল কোলেজ অপগ্রেদ তৌবগী উরেপ উয়ুং তমখি। মসিনা লুপা কোতি ২০০গী মমলদা ৱুমেন্স হোস্পিতালদা ফমুং ১০০ লৈবা মেতর্নিতী ৱিং শেমগৎলগনি অমসুং সমাজকী শোত্থরবা সেক্সনশিংদা হকশেল অমসুং মেতর্নিতী কেয়ার ফংহল্লগনি। প্রধান মন্ত্রীনা আয়ুশ্মান ভারত য়োজনাগী মতাংদা ৱা ঙাংখি অমদি নুমীৎ ১০০গী মনুংদা স্কিম অসিগী মখাদা প্রজা লাখ ৭ হেনবদা কানবা ফংহনখ্রে হায়না ফোংদোকখি। জেনরেল কেতেগোরীগী লাইরবশিংগীদমক চাদা ১০ রিজার্ব তৌবদা প্রধান মন্ত্রীনা হায়খি মদুদি, মসি অচুম্বা মায়কৈদা খোংথাং অমনি। অতোপ্পা কেতেগোরীগী মহৈরোইশিংদা এফেক্ত তৌদনবা সরকারনা এজুকেস্নেল ইন্সতিত্যুসনশিংদা সিৎ মশিং হেঙ্গৎহল্লগনি হায়না মহাক্না মরিক চুম্বা ৱাফম থমখি। প্রধান মন্ত্রীনা হায়খি, “জেনরেল কেতেগোরীগী লাইরশিংগী রিজার্বেসনগী মনুং চন্না ঐখোয়না অৱাংবা থাক্কী মহৈ মশিং, তেক্নিকেল অমসুং প্রোফেস্নেল ইন্সতিত্যুসনশিংদা এজুকেসন ফেসিলিতীশিং ফংহন্নবা অচৌবা খোংথাংশিং লৌখৎলে। ঐখোয়না হায়র এজুকেসন ইন্সতিত্যুসনশিংদা সিৎ মশিংসু চাদা ১০ হেঙ্গৎহল্লে।” মহাক্কী সরকারগী প্রায়োরিতীশিং অদু পল্লদুনা প্রধান মন্ত্রীনা চাওখৎ থৌরাংগী ইচেল মঙা অদু হঞ্জিন হঞ্জিন ফোংদোকখি। মদুদা অঙাংশিংগী মহৈ-মশিং, নহাশিংগী শেন্দাল লম্বী, লৌমীশিংগী ইথৈ-লৌখোং, অহল ওইরবশিংবু হিদাক লাংথক অমদি মীপুম খুদিংমক্কী ৱা তাবা য়াওরি। প্রধান মন্ত্রীনা অমরুৎ স্কিমগী মখাদা আগ্রাগী নোংচুপ থংবা শরুক্কীদমক সিৱেরেজ নেৎৱার্ক প্রোজেক্তকীদমক উরেপ উয়ুং তমখি। প্রোজেক্ত অসিনা য়ুম ৫০০০০ হেনবদা সেনিতেসনগী খুদোংচাবা হেঙ্গৎহল্লগনি।
পি.এম.না স্বামী বিবেকানন্দবু মহাক্কী জয়েন্তিদা ইকাইখুম্নবা উৎখ্রে

প্রধান মন্ত্রী, শ্রী নরেন্দ্র মোদীনা স্বামী বিবেকানন্দবু মহাক্কী জয়েন্তিদা ইকাইখুম্নবা উৎখ্রে। ত্বীত অমদা, প্রধান মন্ত্রীনা হায়খি; “ঐহাক্না য়াম্না মতিক-মগুন লৈরবা স্বামী বিবেকানন্দাবু মহাক্কী জয়েন্তি অসিদা ইকাই-খুম্নবা উৎচরি। মহাক অসি লৈবাক অসিবু অনৌবা মাইওন অমদা পুরক্নবা হোৎনবদা মহাক্কী পুনশি কৎথোক্লবা মীশক অমনি। ঐখোয়গী লৈবাক অসিগীদমক্তা মহাক্না শাগৎলম্বা মঙলান অদুবু মঙফাওনহন্নবা ঐখোয় ময়াম পুন্না হোৎনমিন্নসি।”
মন্ত্রীমন্দলনা ভারত অমসুং ভারত্তা মসিগী কন্ত্রী ওফিসকী থোংদা সাউথ-ইস্ত এসিয়াগী রিজনেল ওফিসনা রিপ্রজেন্ত তৌরিবা ৱার্ল্দ হেল্থ ওর্গনাইজেসনগী মরক্তা তৌনবা য়ানা ৱারোল  চৎনহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ভারত্তা মসিগী কন্ত্রী ওফিসকী থোংদা সাউথ-ইস্ত এসিয়াগী রিজনেল ওফিসনা রিপ্রজেন্ত তৌরিবা ৱার্ল্দ হেল্থ ওর্গনাইজেসনগী মরক্তা তৌনবা য়ানা ৱারোল চৎনহনবদা অয়াবা পীখ্রে। য়ানা ৱারোল অসি ইং ২০১৮গী মার্চ ১৩দা নই দিল্লীদা খুৎয়েক পীনখিবনি। বাইলেতরেলগী ওইবা য়ানা ৱারোল অসিনা ভারত অমসুং দবল্যু ঐচ.ও.গী মরক্তা কোওপরেসন হেঙ্গৎহল্লগনি। মসিনা ভারত্তা লৈরিবা মীয়ামগী হকশেলগী ফিভম হেন্না ফগৎহনবদা কান্নবা ফংহল্লগনি।
বঙ্গলাদেশকী ফোরেন মিনিস্তরনা প্রধান মন্ত্রীগা উনখ্রে

প্রধান মন্ত্রীগী পুৱারী ওইরবা নুমিৎ নিনিগী বঙ্গলাদেশ খোঙচৎ মনুংদা বঙ্গলাদেশকী ফোরেন মিনিস্তর দাঃ এ.কে. অব্দুল মোমেন্না প্রধান মন্ত্রী শ্রী নরেন্দ্র মোদীগা উনখ্রে। লুচিংবা অনিমক্না মচিল-মনাওগী ওইবা হেন্না চেৎশিনবা মরী উৎখি অমসুং লৈবাক অনি অসিগী সোবরেন্তী, ইক্বেলিতী, থ্রস অমসুং অমগা-অমগা ৱাখল তাম্মিনবগী মরী চেৎশিনবা উৎখি।
প্রধান মন্ত্রীনা মিজোরম অমসুং অরুনাচল প্রদেশকী মীয়ামদা মখোয়গী স্তেতহুদ নুমিৎতা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা মিজোরম অমসুং অরুনাচল প্রদেশকী মীয়ামদা মখোয়গী স্তেতহুদ নুমিৎতা নুংঙাইবা ফোংদোকখ্রে। প্রধান মন্ত্রীনা হায়খি, “মখোয়গী স্তেতহুদ নুমিৎকী তাঞ্জানা লাকপদা মিজোরমগী মীয়ামদা নুংঙাইবা ফোংদোকচরি। রাজ্য অসিগী ইনাক খুল্লবা কলচরদা ঐখোয়না চাউথোকচরি। মিজোরমগী মীয়াম্না লম কয়াদা খ্বাইদগী ফবা অদু উৎলি অমসুং ভারতকী গ্রোথতা থৌদাং লৌরি। লাক্কদৌরিবা চহীশিংদা মিজোরমগী দিবেলপমেন্তকীদমক থৌনিজরি। অরুনাচল প্রদেশকী মীয়ামদা মখোয়গী স্তেতহুদ নুমিৎতা য়াইফ পাউজেল পীজরি। রাজ্য অসি লৈবাক নীংবা অমসুং নেস্নেল প্রোগ্রেসতা পুকচেল চপ তিংবা ফিরেপকা মান্নৈ। অরুনাচল প্রদেশকী লেপ্পা লৈতবা চাউখৎপগীদমক থৌনিজরি।”
মন্ত্রী-মন্দলনা য়ুনিভর্সেল পোস্তেল য়ুনিয়নগী কন্সতিত্যুসন্দা য়াওবা তরামাথোইশুবা অহেনবা প্রোতোকোলগী রেতিফিকেসন অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা ওগস্ত ৯-২৭, ২০২২দা আবিদজান (কোত দঈ আইবর)দা পাঙথোকখিবা য়ুনিভর্সেল পোস্তেল য়ুনিয়নগী ২৭শুবা কোংগ্রেসকী মনুংদা খুৎয়েক পীনখিবা কন্সতিত্যুসনগী তরামাথোইশুবা প্রোতোকোলদা য়াওবা কন্সতিত্যুসন ওফ দি য়ুনিভর্সেল পোস্তেল য়ুনিয়ন (য়ু.পি.য়ু.)দা অমেন্দ তৌবগী রেতিফিকেসন অয়াবা পীখ্রে। অয়াবা পীখিবা অসিনা ভারত সরকারগী দিপার্তমেন্ত ওফ পোস্তসনা ইকাই খুম্নরবা ভারতকী রাস্ত্রপতিনা খুৎয়েক পীবা “ইনস্ত্রুমেন্ত ওফ রেতিফিকেসন” ফংলগনি অমসুং ইন্তর্নেস্নেল ব্যুরো ওফ য়ুনিভর্সেল পোস্তেল য়ুনিয়নগী দিরেক্তর জেনরেলদা হায়রিবা অসি পীশিনবা য়ারগনি। মসিনা য়ু.পি.য়ু. কন্সতিত্যুসনগী আর্তিকেল ২৫ অমসুং ৩০দা য়াওরিবা তৌদবা য়াদ্রবা চৎনবীশিং অদু থুংহল্লগনি, হায়রিবা অসিনা মেম্বর ওইরিবা লৈবাকশিংনা অথুবদা কোংগ্রেসনা শীজিন্নরিবা কন্সতিত্যুসনগী অমেন্দমেন্তশিং অদু রেতিফিকেসন তৌবা য়াহল্লি। শম্লপনা হায়রবদা, ২৭শুবা য়ু.পি.য়ু. কোংগ্রেসনা পাস তৌখিবা য়ু.পি.য়ু. কন্সতিত্যুসনদা অমেন্দমেন্ত তৌবা অসিনা য়ুনিয়ন অসিগী এক্তশিংগী লিগেল ক্লেরিতী অমসুং স্তেবিলিতী হেনগৎহল্লগনি, তর্মিনোলোজীদা মান্নহনবা ঙম্লগনি, তেক্সতা য়াওরিবা মতম শাংনা খেন্নদুনা লাক্লবশিং অদুবু কোকহল্লগনি অমসুং লো ওফ ত্রীতিজ, ১৯৬৯গী বিয়না কনভেন্সন্সশিংগী মখাদা য়াওরিবা এক্তশিংগী ‘এসেপতেন্স ওর এপ্রুবেল’গী প্রোবিজনশিং হাপচিল্লগনি।